Tõnis Käo
Tõnis Käo (3. veebruar 1940 Laimjala – 3. juuli 2016 München) oli eesti tööstusdisainer, kes tegutses Saksamaal. Aastatel 1969–1991 töötas ta Münchenis Siemens AG-s, 1992–2005 oli tööstusdisaini professor Wuppertali Ülikoolis, aastast 2004 oli ta Bergischeni instituudi teadusdirektor (saksa keeles wissenschaftlicher Direktor des Bergischen Instituts für Produktentwicklung und Innovationsmanagement).